# H A L K I D I K I

Poluostrvo **Halkidiki** nalazi u severnoj Grčkoj i okruženo je Egejskim morem. Oblik ovog poluostrva podseća na Poseidonov trozubac, odnosno na tri prsta uperena ka Egejskom moru: Kasandra, Sitonija i Atos (Sveta Gora). Udaljeno je 90 km od Soluna i oko 700 km od Beograda.

**Kasandra** je zapadno poluostrvo Halkidikija ili “prvi prst”. Njene bele plaže su prve privukle turiste iz celog sveta. Prostrana borova šuma, prijatna klima, bistro more i bogat noćni život daju prednost Kasandri nad drugim mestima za odmor.

# P E F K O H O R I

**Pefkohori** je jedno od omiljenih letovališta u Evropi. Nalazi se na 105 km od Soluna. Prelepa plaža, kristalno čisto more, raznovrsne prodavnice kao i uvek posećeno šetalište, trgovi i parkovi, učiniće Vaš odmor jedinstvenim. Posebnu pogodnost predstavlja peščana plaža sa postepenim ulaskom u more, što je idealno za porodice sa malom decom. Zbog mnogobrojnih klubova i diskoteka ovo mesto je čest izbor i mlađe populacije. Plaže Pefkohorija sa pravom nose titulu jednih od najlepših plaža Grčke, među njima najpoznatija je plaža *Golden Beach*, koja se nalazi u neposrednoj blizini Pefkohorija. Klimatski uslovi, čistoća mora, veličanstveno prirodno okruženje, prelepe plaže i gostoljubljivi ljudi, garant su da ćete uživati u svom odmoru, i poželeti da se vratite.

**Vila Tassos & Despina** se nalazi na oko 120 m od plaže u samom centru. Svaka smeštajna jedinica u svom sastavu ima opremljenu kuhinju (posuđe i pribor za jelo prema broju kreveta), kupatilo, klima uređaj **(nije uključen u cenu, naplaćuje se na licu mesta,** 5€ po studiju/apartmanu po danu),TVi terasu. Dvokrevetni studio ima dva single ležaja. Trokrevetni apartman ima spavaću sobu sa francuskim ležajem i odvojenu kuhinju u kojoj se nalazi single ležaj. Gostima je na raspolaganju **besplatan Wi-Fi internet.** Vila ima recepciju i prostor za odlaganje stvari pri dolasku i odlasku, kao i toalet u suterenu.Studia i apartmani se nalaze na drugom i trećem spratu.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ***Termin*** | ***04.jun*** | ***14.jun*** | ***24.jun*** | ***04.jul*** | ***14.jul*** | ***24.jul*** | ***03.avg*** | ***13.avg*** | ***23.avg*** | ***02.sep*** | ***12.sep*** |
| ***Struktura*** | ***14.jun*** | ***24.jun*** | ***04.jul*** | ***14.jul*** | ***24.jul*** | ***03.avg*** | ***13.avg*** | ***23.avg*** | ***02.sep*** | ***12.sep*** | ***22.sep*** |
| ***1/2 std*** | *275* | *345* | *425* | *455* | *515* | *635* | *635* | *590* | *435* | *345* | *245* |
| ***1/3 app*** | *320* | *395* | *460* | *495* | *570* | *730* | *730* | *670* | *545* | *380* | *285* |

*Cena je izražena u evrima na bazi* ***najma studija/apartmana*** *za 10 noćenja*

**Apart hotel Poseidon** se nalazi na oko 70 m od plaže u najlepšem delu Pefkohorija. Svaka smeštajna jedinica u svom sastavu ima opremljenu kuhinju (posuđe i pribor za jelo prema broju kreveta), kupatilo, klima uređaj **(nije uključen u cenu, naplaćuje se na licu mesta,** 5€ po studiju/apartmanu po danu), TV i terasu. Dvokrevetni studio ima francuski ležaj. Trokrevetni studio ima francuski i single ležaj. Četvorokrevetni apartman ima kuhinju koja je pultom odvojena od dnevnog boravka u kojem se nalaze dva single ležaja i spavaću sobu u kojoj se nalazi francuski ležaj. Gostima je na raspolaganju **besplatan Wi-Fi internet u lobiju i kod bazena**. Zgrada poseduje recepciju, caffe bar i bazen (bez ležaljki) koji je zatvoren u periodu popodnevnog odmora, kao i prostoriju za odlaganje stvari pri dolasku i odlasku. Na recepciji se mogu iznajmiti sefovi (nisu dostupni 24h). Apartman i studiji se nalaze u visokom prizemlju i na prvom spratu.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ***Termin*** | ***04.jun*** | ***14.jun*** | ***24.jun*** | ***04.jul*** | ***14.jul*** | ***24.jul*** | ***03.avg*** | ***13.avg*** | ***23.avg*** | ***02.sep*** | ***12.sep*** |
| ***Struktura*** | ***14.jun*** | ***24.jun*** | ***04.jul*** | ***14.jul*** | ***24.jul*** | ***03.avg*** | ***13.avg*** | ***23.avg*** | ***02.sep*** | ***12.sep*** | ***22.sep*** |
| ***1/2 std*** | *280* | *360* | *455* | *495* | *595* | *695* | *695* | *640* | *495* | *365* | *260* |
| ***1/3 std*** | *340* | *395* | *555* | *595* | *680* | *795* | *795* | *750* | *625* | *395* | *315* |
| ***1/4 app*** | *380* | *495* | *635* | *695* | *795* | *945* | *945* | *895* | *750* | *520* | *380* |

*Cena je izražena u evrima na bazi* ***najma studija/apartmana*** *za 10 noćenja*

**ARANŽMAN OBUHVATA**

* Smeštaj u izabranom studiju/apartmanu na bazi 10 noćenja
* Usluge predstavnika inopartnera na destinaciji
* Troškove organizacije i realizacije aranžmana

**ARANŽMAN NE OBUHVATA:**

* Boravišnu taksu – plaća se na licu mesta 0,5€ po apartmanu po danu. Boravišna taksa je podložna promeni
* Međunarodno putno zdravstveno osiguranje – Agencija posreduje u procesu obezbeđivanja polise po uslovima ***kompanije Dunav osiguranje*** – osigurana suma je 35.000€
* Individualne troškove putnika

**PROGRAM PUTOVANJA:**

**1. dan** – Ulazak u smeštajne jedinice posle 14h.

**2. – 10. dan –** Boravak na bazi 10 noćenja u izabranim studijima/apartmanima

**11. dan** - Napuštanje studija/apartmana do 09h. Kraj aranžmana

**USLOVI SMEŠTAJA:**

**Tassos&Despina:** 1/2 std – maksimalno dve osobe, 1/3 app – maksimalno tri osobe i dete do 6 godina bez ležaja. **Poseidon:** 1/2 std – maksimalno dve osobe, 1/3 std – maksimalno tri osobe i dete do 12 godina bez ležaja, 1/4 app – maksimalno četiri osobe i dete do 12 godina bez ležaja.

Ukoliko putnik putuje sam plaća punu cenu dvokrevetnog studija/apartmana.

**USLOVI I NAČIN PLAĆANJA:**

- Cene su prikazane u evrima i plaćanje se vrši u dinarskoj protivvrednosti po srednjem kursu ***Narodne banke Srbije*** na dan uplate

- 30 % prilikom rezervacije, ostatak 10 dana pre početka aranžmana:

* + Gotovinski
  + Čekovima građana do 15.12.2022. bez uvećanja (svi čekovi datumirani svakog 15-ogu mesecu)
  + Platnim karticama: VISA, VISA ELECTRON, MASTER CARD, MAESTRO, DINA
  + Administrativnom zabranom (za zaposlene u firmama sa kojima agencija ima ugovor)

Cena je garantovana samo za uplatu kompletnog iznosa. U suprotnom garantovan je samo iznos akontacije. U slučaju promena na monetarnom tržištu ili tržištu roba i usluga organizator putovanja zadržava pravo korekcije cena.

**Za uplatu u celosti do 01.04.2022. odobrava se 10% popusta na apartmanski smeštaj.**

**NAPOMENE U VEZI SMEŠTAJA:**

* U studio/apartman se ulazi prvog dana boravka posle 14h, a napušta se poslednjeg dana boravka do 09h po grčkom lokalnom vremenu.
* Opis destinacija i smeštaja dostupan je u agenciji ili na web-stranici [www.turizamarriva.rs](http://www.turizamarriva.rs) .
* Opisi smeštaja su informativnog karaktera. Za eventualna odstupanja i kvalitet usluge u okviru smeštajnog objekta organizator putovanja ne snosi odgovornost jer to isključivo zavisi od smeštajnog objekta. Slike koje se nalaze u katalogu i na sajtu su primer smeštaja u datoj vili/hotelu. Smeštaj ne mora biti identičan kao na slici ali je u istoj kategorizaciji kao prikazani.
* Putnici ulaze u očišćen i spremljen smeštaj, ali su u obavezi da tokom svog boravka sami vode računa o higijeni.
* Smeštajne jedinice nisu opremljene peškirima (osim gde je drugačije navedeno), toalet papirom i sredstvima za higijenu. U svim smeštajnim jedinicama promena posteljine se vrši jednom u toku boravka (osim gde je drugačije navedeno).
* Agencija na svakoj destinaciji ima lokalnu agenciju/vlasnika hotela ili vile koji su dužni da vode računa o gostima. Predstavnik pomaže u rešavanju realnih problema koje je moguće otkloniti a uz dobronamernu saglasnost i strpljenje putnika.
* Eventualne neispravnosti i nedostatke u apartmanima putnik prijavljuje predstavniku agencije. Svaku pričinjenu štetu tokom boravka putnik je u obavezi da nadoknadi vlasniku objekta pre napuštanja smeštaja.
* Organizator putovanja ne garantuje spratnost smeštajne jedinice, položaj terase i pogled.
* Mere kreveta u Grčkoj se razlikuju od naših standarda. Grčki standard za normalan krevet je širine od 75-90 cm, a za francuski krevet (za 2 osobe) širine od 110–140 cm. Pomoćni ležaj može biti fotelja na rasklapanje ili krevet manjih dimenzija.
* Opis vrste smeštajnih jedinica: **Studio** je smeštajna jedinica koja se sastoji od kupatila (tuš/WC) i jedne prostorije u kojoj se nalazi naznačeni broj ležaja i kuhinjski deo koji je opremljen rešoom, frižiderom i osnovnim posuđem. **Apartman** je smeštajna jedinica koja se sastoji od kupatila (tuš/WC), odvojene spavaće sobe sa naznačenim brojem ležaja i odvojene kuhinje opremljene rešoom, frižiderom i osnovnim posuđem. Postoji mogućnost da u kuhinji bude određeni broj ležaja. **Dupleks apartman** je smeštajna jedinica koja ima kupatilo (tuš/WC), dve spavaće sobe sa naznačenim brojem ležaja i zaseban kuhinjski deo koji je opremljen rešoom, frižiderom i osnovnim posuđem.
* Neki od dopunskih sadržaja smeštajnih objekta su dostupni uz doplatu. Postoji mogućnost odstupanja i promena oko dostupnosti nekih sadržaja, jer isključivo zavise od smeštajnih objekata (npr. sef, parking, TV, klima uređaj...).
* Jačina signala Wi-Fi internet konekcije zavisi od kvaliteta signala koji pruža lokalni provajder kojeg je vlasnik vile odabrao, vašeg uređaja i od trenutnog broja korisnika na mreži. Organizator putovanja ne može da utiče i nije odgovoran za kvalitet Wi-Fi konekcije.

Mogućnost korišćenja Wi-Fi u periodu od 01.06.2022-29.09.2022.

* Ukoliko neka vila/hotel poseduje parking to ne znači garantovano raspolaganje istim.

**OSTALE VAŽNE NAPOMENE:**

* Validan je samo pisani program putovanja istaknut u prostorijama agencije i na sajtu organizatora putovanja. Agencija ne snosi odgovornost za eventualne drugačije usmene informacije o navedenom programu.
* Potpisnik Ugovora o putovanju ili predstavnici grupe putnika obavezni su da sve putnike upoznaju sa ugovorenim programom putovanja, uslovima plaćanja i Opštim uslovima putovanja organizatora putovanja.
* Putnik je lično odgovoran za ispravnost sopstvenih dokumenata i podataka datih u agenciji. Svojim potpisom korisnik potvrđuje da je lične podatke ugovarača i saputnika stavio dobrovoljno na raspolaganje agenciji i dopušta da se isti koriste i učine dostupnim trećim licima iskučivo u cilju zaštite njegovih interesa u svim poslovima vezanim za realizaciju ovog putovanja. Agencija se obavezuje da podatke čuva kao poverljive u skladu sa Zakonom o zaštiti podataka o ličnosti.
* Organizator putovanja zadržava pravo da putem LAST MINUTE ponude proda svoje slobodne kapacietete po cenama koje se razlikuju od prikazanih u cenovniku. Stranke koje su uplatile aranžman po cenama iz cenovnika nemaju pravo da potražuju nadoknadu na ime razilke u ceni.
* Putnici su dužni da voucher za smeštaj preuzmu u agenciji dva dana pre putovanja. Putnici koji nisu u mogućnosti da lično dođu do agencije, voucher će dobiti putem maila. U tom slučaju potrebno je da isti odštampaju. Smeštaj putnika moguć je u periodu od 08h-22h.
* Preporuka agencije je da se putnik upozna sa rutom puta, dokumentacijom i opremom potrebnoj za vozilo, zakonima u zemlji u koju idu i kroz koju prolaze.
* Za prelazak državne granice maloletno lice, državljanin Republike Srbije do navršene 16. godine života, kada putuje samo ili u pratnji drugog lica koje mu nije roditelj ili zakonski zastupnik, mora posedovati overenu saglasnost oba roditelja, ako zajednički vrše roditeljsko pravo, ili zakonskog zastupnika. Maloletno lice ne mora posedovati overenu saglasnost oba roditelja, ako zajednički ne vrše roditeljsko pravo, već to pravo vrši jedan od roditelja samostalno. U tom slučaju mora posedovati overenu saglasnost (samo) onog roditelja koji samostalno vrši roditeljsko pravo.
* Uslov za realizaciju ovog putovanja je da putnik poseduje biometrijski pasoš. Za ulazak u EU pasoš treba da važi minimum 3 meseca od dana povratka sa putovanja.
* Putnici koji poseduju inostrani pasoš dužni su sami da se informišu kod nadležnog konzulata o uslovima koji važe za odredišnu ili tranzitnu zemlju (vizni, carinski, zdravstveni i dr.) i da sami blagovremeno i uredno obezbede potrebne uslove i isprave.
* Preporuka je, da se putnici informišu o uslovima ulaska u zemlje Evropske unije (potrebna novčana sredstva za boravak, zdravstveno osiguranje, potvrde o smeštaju ...) na web-stranici Delegacije Evropske unije u Srbiji [www.europa.rs](http://www.europa.rs) ili u ambasadi ili konzulatu zemlje u koju putuju. Agencija ne snosi odgovornost i neće izvršiti povraćaj novca u slučaju da pogranične vlasti onemoguće putniku ulaz na teritoriju Evropske unije.

**NAPOMENE – COVID 19:**

***\*AGENCIJA NE MOŽE SNOSITI ODGOVORNOST ZA PRIMENU SANITARNO-EPIDEMIOLOŠKIH MERA, JER ISTE JEDINO ZAVISE I NADLEŽNOST SU ZEMLJE U KOJU PUTUJETE.******MOLIMO VAS DA MERE POŠTUJETE PRVENSTVENO ZBOG LIČNE BEZBEDNOSTI.*VAŽNO:** Ovaj program putovanja sačinjen je na osnovu uslova koji su na snazi u trenutku objavljivanja, što znači da, usled okolnosti koje su uzrokovane epidemijom ili pandemijom Covid -19, ili iz drugih objektivnih razloga, može doći do promena, na koje organizator putovanja ne može uticati, a koje se tiču raspoloživosti smeštajnih kapaciteta, nacina usluzivanja obroka, odsustva pojedinih sadrzaja u hotelu, važećih pravila za pojedine vrste prevoza, pravila za prelazak granica i sl. što molimo da imate u vidu. U slučaju napred navedenog, organizator putovanja zadržava pravo promene smeštajnog kapaciteta na licu mesta, u okviru uslova predvidjenih Zakonom.

Imajući uvidu specifičnost novonastale situacije usled pandemije Covid -19, obaveza je putnika da se precizno upozna sa zdravstvenim i svim drugim propisanim uslovima, koji su važeći u periodu realizacije putovanja, kako u RS tako i u tranzitnim i odredišnim destinacijama, te da te uslove striktno poštuje, kao i da sledi propisana pravila ponašanja i uputstva nadležnih u svim segmentima putovanja. Organizator putovanja nema bilo kakvih ingerencija niti mogućnosti da predvidjena pravila i uslove menja, niti da svoje putnike amnestira od eventualnih posledica kršenja obvezujućih normi. Obaveza je putnika da poseduju u toku putovanja masku i rukavice.

S obzirom na novonastalu situaciju, procedure na graničnim prelazima kao i na mogućnost nastupanja nepredvidjenih situacije,i u toku putovanja, organizator putovanja ne može garantovati predvidjenu satnicu dolaska na destinaciju i povratka, te iz istih razloga zadržava pravo promene rute putovanja (granični **prelaz ili pak zemlja tranzita može biti promenjen**, kao i pravo promene redosleda odvijanja pojedinih sadržaja iz programa putovanja. U zavisnosti od trenutne situacije, i radi potpune i bezbedne realizacije programa, sa tim u vezi molimo da putnici imaju razumevanja i za eventualna kašnjenja, na koja organizator putovanja u datoj situaciji, nije u mogućnosti da utiče. **CENOVNIK BROJ 2 OD 07.07.2022.**

**UZ OVAJ PROGRAM VAŽE OPŠTI USLOVI PUTOVANJA TA ARRIVA LITAS DOO POŽAREVAC**

**LICENCA 71/2021, KATEGORIJA A, od 16.08.2021.**

**TURISTIČKA AGENCIJA ARRIVA LITAS DOO POŽAREVAC**

**Poslovnica Beograd**

**Kneza Miloša 85**

**011 3621 344, 011 2681134**

[**turizambg@arriva.rs**](mailto:turizambg@arriva.rs)

**Poslovnica Požarevac**

**Moše Pijade 9**

**012 223 354, 012 513 507**

[**turizampo@arriva.rs**](mailto:turizampo@arriva.rs)

[**www.turizamarriva.rs**](http://www.turizamarriva.rs)